4. ΑΝΑΓΚ. ΝΟΜΟΣ 169 της 7/9 Μαρτ. 1945 Περί διατάξεων αφορωσών την ίδρυσιν Διαρκών Στρατοδικείων. Άρθρον μόνον. Δια Βασιλικών Διαταγμάτων, προκαλουμένων υπό του Υπουργού των Στρατιωτικών, επιτρέπεται η ίδρυσις Στρατοδικείων Στρατιωτικής Ποινικής Νομοθεσίας (άρθρ. 177-179 του νέου Στρατ. Ποιν. Κώδικος). 2.Εκτός των περιπτώσεων της προηγουμένης παραγράφου επιτρέπεται δια Βασιλικού Διατάγματος, προκαλουμένου υπό του Υπουργού των Στρατιωτικών η ίδρυσις διαρκών Στρατοδικείων και εις τόπους εκτός της εδαφικής αρμοδιότητος    Μεγάλων     Μονάδων      ή      και       εντός αυτών, εφ’ όσον εν τη τελευταία ταύτη περιπτώσει λόγοι γεωγραφικοί, διοικητικοί ή συγκοινωνιακοί δικαιολογούσι την ίδρυσιν αυτών. Εν τω Βασιλικώ Διατάγματι ιδρύσεως τοιούτων Στρατοδικείων ορίζεται η εδαφική αρμοδιότης εκάστου, ο παρ’ αυτοίς ασκών την ποινικήν αγωγήν και ο χρόνος ενάρξεως της λειτουργίας αυτών. 3.Ο παρών Νόμος ισχύει από της δημοσιεύσεώς του εις την Εφημερίδα της Κυβερνήσεως και υποβληθήσεται προς κύρωσιν εις την Βουλήν άμα συνερχομένην. Περί της ισχύος του νόμου τούτου, βλ. άρθρ. 1 του εδ. ι΄ Α.Ν. 2840/941 (8.Μα.9) και άρθρ. 177 Σ.Π.Κ. (8.Μα.3). Εις εκτέλεσιν του νόμου τούτου εξεδόθη το Β.Δ. της 13/18 Απρ. 1945 δι’ ου ιδρύονται Στρατοδικεία και ορίζεται η εδαφική αρμοδιότης αυτών ως εξής: Αθηνών (νομοί Αττικής, Βοιωτίας, Φθιώτιδος, Φωκίδος, Ευβοίας, Κυκλάδων και Ευρυτανίας). (Εις την αρμοδιότητα του Στρατοδικείου Αθηνών προσετέθησαν δια του Β.Δ. 20/27 Μαΐου 1950 περί καταργήσεως του Διαρκούς στρατοδικείου Κορίνθου, και αι περιφέρειαι του καταργηθέντος Στρατοδικείου Κορίνθου, ήτοι οι νομοί Αργολιδοκορινθίας, Αρκαδίας, Λακωνίας, Μεσσηνίας, Ηλείας, Αχαΐας, Αιτωλοακαρνανίας (πλην των επαρχιών Βάλτου, Βονίτσης και Ξηρομέρου), Ζακύνθου και Κεφαλληνίας. Θεσσαλονίκης (νομοί Θεσ/κης, Πέλλης, Χαλκιδικής και Σερρών). Λαρίσης (νομοί Λαρίσης, Μαγνησίας, Τρικκάλων και Καρδίτσης). Καβάλλας (νομοί Καβάλλας, Δράμας, Ξάνθης, Έβρου και Ροδόπης). Ιωαννίνων (νομοί Ιωαννίνων, Άρτης, Πρεβέζης, Κερκύρας, Θεσπρωτίας και επαρχίας Βάλτου, Βονίτσης και Ξηρομέρου) Χανίων (ολόκληρος η Κρήτη). Μυτιλήνης (νομοί Χίου, Σάμου και Λέσβου). Σελ. 192(β) Τεύχος 1181-Σελ. 108 Δια του Β.Δ. της 28/28 Ιουν. 1950 ιδρύθη Διαρκές Στρατοδικείον Κοζάνης με αρμοδιότητα επί των νομών Κοζάνης, Καστορίας και Φλωρίνης, περιοριζομένης αναλόγως της αρμοδιότητος των στρατοδικείων Λαρίσης και Θεσσαλονίκης. Την ποινικήν αγωγήν παρά τω Στρατοδικείω τούτω ασκεί ο Διοικητής της εν τη πόλει της Κοζάνης εδρευούσης μεγαλυτέρας Στρατιωτικής Μονάδος. Χρονολογία ενάρξεως της λειτουργίας αυτού ωρίσθη η 20 Ιουλ. 1950. 